stanford-oval/wikipedia huggingface dataset:
แอลดีเอช (บริษัท)
แหล่งข้อมูลอื่น

แอชดีเอชแจแปน
LDH
LDH LIVE SCHEDULE
LDH JAPAN ที่ยูทูบ
【公式】LDH JAPAN 広報部 ที่เอกซ์ (ทวิตเตอร์)
LDH JAPAN OFFICIAL ที่อินสตาแกรม
แอลดีเอชแอพพาเรล
LDH apparel
แอลดีเอชคิทเช่น
LDH KITCHEN OFFICIAL WEB SITE
LDH kitchen ที่เฟซบุ๊ก
LDHkitchen_official ที่เอกซ์ (ทวิตเตอร์)
LDH kitchen official ที่อินสตาแกรม
LDH kitchen Farmers Market
LDH kitchen Farmers Market ที่เฟซบุ๊ก
LDH kitchen Farmers Market ที่อินสตาแกรม
แอชดีเอชพิกเจอร์
LDH pictures
LDH pictures ที่เฟซบุ๊ก
LDH pictures ที่เอกซ์ (ทวิตเตอร์)
LDH pictures ที่อินสตาแกรม
แอชดีเอชเรดคอร์ดส
LDH Records
LDH Records ที่เฟซบุ๊ก
LDH Records ที่ยูทูบ
LDH Records ที่เอกซ์ (ทวิตเตอร์)
LDH Records ที่อินสตาแกรม
LDH Records Official TikTok
แอลดีเอชโมเดล
LDH models Official Website เก็บถาวร 2020-02-01 ที่ เวย์แบ็กแมชชีน
แอลดีเอชมาร์เชียลอาร์ต
LDH martial arts
LDH martial arts ที่เฟซบุ๊ก
LDHmartialarts_official ที่เอกซ์ (ทวิตเตอร์)
LDH martial arts official ที่อินสตาแกรม
แอลดีเอชเวดดิ้ง
【公式】LDH wedding
【公式】LDH wedding ที่เอกซ์ (ทวิตเตอร์)
แอชดีเอชโอ
株式会社LDH O เก็บถาวร 2019-12-05 ที่ เวย์แบ็กแมชชีน
แอลดีเอชเอเชีย
LDH-ASIA ที่ซินล่างเวย์ปั๋ว (ในภาษาจีน)
LDHFLAGSHIPSHOP ที่ซินล่างเวย์ปั๋ว (ในภาษาจีน)
ซีแอล
CL เก็บถาวร 2020-12-05 ที่ เวย์แบ็กแมชชีน
CL ที่เฟซบุ๊ก
CL【公式】 ที่เอกซ์ (ทวิตเตอร์)
CL ที่อินสตาแกรม
โต เลิม

| โต เลิม |
| --- | --- |
Tô Lâm


เลขาธิการใหญ่คณะกรรมการกลางพรรคคอมมิวนิสต์เวียดนาม
อยู่ในวาระ
เริ่มดำรงตำแหน่ง  3 สิงหาคม ค.ศ. 2024
ก่อนหน้า: เหงียน ฟู้ จ่อง
ประธานาธิบดีเวียดนาม คนที่ 13
ดำรงตำแหน่ง 22 พฤษภาคม ค.ศ. 2024 – 21 ตุลาคม ค.ศ. 2024
นายกรัฐมนตรี: ฝั่ม มิญ จิ๊ญ
รองประธานาธิบดี: หวอ ถิ อันห์ ซวน
ก่อนหน้า: หวอ วัน เถือง
ถัดไป: เลือง เกื่อง
รัฐมนตรีว่าการกระทรวงความมั่นคงมหาชน
ดำรงตำแหน่ง 9 เมษายน ค.ศ. 2016 – 22 พฤษภาคม ค.ศ. 2024
นายกรัฐมนตรี: เหงียน ซวน ฟุก ฝั่ม มิญ จิ๊ญ
ก่อนหน้า: เจิ่น ดั่ย กวาง
ถัดไป: เลือง ตาม กวาง
 
ข้อมูลส่วนบุคคล
เกิด:  (1957-07-10) 10 กรกฎาคม ค.ศ. 1957 (67 ปี) จังหวัดฮึงเอียน เวียดนามเหนือ
เชื้อชาติ: เวียดนาม
พรรคการเมือง: พรรคคอมมิวนิสต์
คู่สมรส: โง เฟือง ลี
ยศที่ได้รับการแต่งตั้ง
รับใช้:  เวียดนาม
สังกัด: กำลังความมั่นคงมหาชน
ประจำการ: 1974–2024
ยศ:  พลเอกพิเศษ (Đại tướng)

พลเอกพิเศษ โต เลิม (เวียดนาม: Tô Lâm, เกิด 10 กรกฎาคม 1957) เป็นนักการเมืองและนายตำรวจชาวเวียดนาม อดีตประธานาธิบดีเวียดนามคนที่ 13 ระหว่างเดือนพฤษภาคมถึงตุลาคม 2024
เลิมเกิดในจังหวัดฮึงเอียน ประเทศเวียดนามเหนือ บิดาเป็นพันเอกในกองทัพเวียดนามเหนือ เลิมเข้าศึกษาโรงเรียนตำรวจในปี 1974 และเป็นนักเรียนของวิทยาลัยความมั่นคงเวียดนาม หลังจบการศึกษา เขาก็ทำงานเป็นนายตำรวจในกองกำลังความมั่นคงมหาชน และมีความก้าวหน้าตามลำดับจนได้รับยศพลตรี และตำแหน่งอธิบดีเมื่อปี 2009 และได้ดำรงตำแหน่งรัฐมนตรีช่วยว่าการกระทรวงความมั่นคงมหาชน กับเป็นกรรมการกลางของพรรคคอมมิวนิสต์เมื่อปี 2010
เขาดำรงตำแหน่งรัฐมนตรีว่าการกระทรวงความมั่นคงมหาชนตั้งแต่เดือนเมษายน 2016 จนถึงการเลือกตั้งประธานาธิบดีในเดือนพฤษภาคม 2024 เป็นสมาชิกโปลิตบูโรของพรรคคอมมิวนิสต์เวียดนาม เขายังเป็นหนึ่งในรองหัวหน้าคณะกรรมการกลางด้านการต่อต้านการทุจริตอีกด้วย และเลขาธิการใหญ่คณะกรรมการกลางพรรคคอมมิวนิสต์เวียดนามตั้งแต่วันที่ 3 สิงหาคม 2024 เขาเป็นบุคคลสำคัญที่มีอิทธิพลอย่างมากในการปราบปรามคอร์รัปชันภายใต้การนำของเลขาธิการใหญ่เหงียน ฟู้ จ่อง
เมื่อวันที่ 18 พฤษภาคม 2024 พลเอกอาวุโสเลิมได้รับการเสนอชื่อจากคณะกรรมการกลางให้เป็นประธานาธิบดีคนที่ 13 ของเวียดนาม สืบต่อจากนายหวอ วัน เถือง ซึ่งลาออกในเดือนมีนาคม 2024 เนื่องจากการรณรงค์ต่อต้านการทุจริต สมัชชาแห่งชาติปลด โต เลิม ออกจากตำแหน่งรัฐมนตรีว่าการกระทรวงความมั่นคงมหาชนก่อนการเลือกตั้งประธานาธิบดี
ยศในกำลังความมั่นคงมหาชน

1980 : ร้อยโท (Trung úy)
1983 : ร้อยเอก (Thượng úy)
1987 : ร้อยเอกพิเศษ (Đại úy)
1991 : พันตรี (Thiếu tá)
1995 : พันโท (Trung tá)
1999 : พันเอก (Thượng tá)
2003 : พันเอกพิเศษ (Đại tá)
2007 : พลตรี (Thiếu tướng)
2010 : พลโท (Trung tướng)
2014 : พลเอก (Thượng tướng)
2019 : พลเอกพิเศษ (Đại tướng)
เชื้อเพลิงซากดึกดำบรรพ์

เชื้อเพลิงซากดึกดำบรรพ์ หรือ เชื้อเพลิงฟอสซิล (อังกฤษ: fossil fuel; เชื้อเพลิงซากดึกดำบรรพ์เป็นศัพท์ทางธรณีวิทยา ส่วนเชื้อเพลิงฟอสซิลเป็นศัพท์ทางวิศวกรรมเครื่องกล) หรือแร่เชื้อเพลิง (อังกฤษ: mineral fuel) เป็นเชื้อเพลิงอันเกิดแต่ซากดึกดำบรรพ์ซึ่งได้แก่ไฮโดรคาร์บอนที่พบจากช่วงชั้นดิน (layer) ด้านบนสุดของเปลือกโลก
เชื้อเพลิงซากดึกดำบรรพ์มีตั้งแต่แร่สารระเหยสูง (volatile material) ซึ่งมีอัตราคาร์บอนต่อไฮโดรเจนต่ำ เป็นต้นว่า แก๊สมีเทน ไปจนถึงปิโตรเลียมเหลว (liquid petroleum) และแร่ไร้สารระเหย (nonvolatile material) ซึ่งแร่ไร้สารระเหยนี้มักประกอบด้วยคาร์บอนบริสุทธิ์ เป็นต้นว่า ถ่านแอนทราไซต์ (anthracite coal) ทั้งนี้ แก๊สมีเทนอันมีในแร่สารระเหยสูงเช่นว่าสามารถพบได้ในสารจำพวกไฮโดรคาร์บอนเพียงจำพวกเดียวก็ได้ ในสารจำพวกไฮโดรคาร์บอนประสมกับน้ำมันก็ได้  หรือในรูปมีเทนผังหนา (methane clathrate) ก็ได้
ใน พ.ศ. 2548 องค์การข้อมูลข่าวสารด้านพลังงานแห่งสหรัฐอเมริกา (United States Energy Information Administration) ได้ประเมินว่าในบรรดาผลิตผลจากพลังงานในโลกนี้ ร้อยละแปดสิบหกมีต้นกำเนิดจากการเผาผลาญเชื้อเพลิงซากดึกดำบรรพ์ ร้อยละหกจุดสามกำเนิดแต่พลังงานไฟฟ้าจากน้ำ (hydroelectric) และร้อยละหกจากพลังงานนิวเคลียร์ ส่วนร้อยละศูนย์จุดเก้าที่เหลือจากแหล่งพลังงานอื่น ๆ เป็นต้นว่า ความร้อนจากธรณีภาค (geothermal) พลังงานแสงอาทิตย์ พลังงานลม พลังงานจากไม้ และพลังงานจากของใช้แล้ว
ถ่านหิน > น้ำมันดิบ

เป็นแร่เชื้อเพลิงที่มีสถานะเป็นของเหลว มีองค์ประกอบส่วนใหญ่เป็นสารประกอบของไฮโดรเจนและคาร์บอน จึงถูกเรียกว่าเป็นสารประกอบไฮโดรคาร์บอนที่พบบ่อยที่สุด ที่มีสีน้ำตาลแกมเขียว แต่อาจพบสีอื่นบ้าง เช่น สีเหลืองเข้ม น้ำตาลเกือบดำ ประกอบอยู่ด้วย เช่น กำมะถัน (S), ไนโตรเจน (N), ออกซิเจน (O) เป็นต้น ด้วยเหตุนี้น้ำมันดิบที่ขุดขึ้นมาจะยังไม่สามารถนำไปใช้ประโยชน์ได้ทันที ต้องมีการนำมาแยกสารประกอบไฮโดรคาร์บอนต่าง ๆ ออกเป็นกลุ่ม ๆ ก่อน จึงจะสามารถนำไปใช้ประโยชน์ตามชนิดของสารได้ โดยการวิธีการแยกสารที่ปนอยู่ในน้ำมันดิบออกจากกันนี้ เรียกว่า การกลั่นน้ำมันดิบ เมื่อนำน้ำมันดิบมากลั่นแยกจะได้น้ำมันเชื้อเพลิงและน้ำมันหล่อลื่นสำหรับเครื่องยนต์ ประเภทต่าง ๆ ให้พลังงานความร้อนและแสงสว่าง ส่วนที่เหลือจากการกลั่นน้ำมัน และก๊าซหุงต้มแล้ว นำไปใช้เป็นวัตถุดิบของอุตสาหกรรมปิโตรเคมิคัลนำมาใช้ ประดิษฐ์ของใช้สำเร็จรูปอื่น ๆ อีกประมาณ 300 ชนิด เช่น สารพวกพลาสติก ไนลอน เส้นใยสังเคราะห์ ปุ๋ย ยารักษาโรค สีผงซักฟอก เป็นต้นกากที่เหลือตกค้างซึ่งเป็นส่วน ที่หนักที่สุดจะได้แก่ ยางมะตอยซึ่งนิยมนำมาทำผิวถนนลาดยาง น้ำมันดิบเกิดจากการทับถมของสิ่งมีชีวิตทั้งพืชและสัตว์ในสมัยอดีต มีหินปูน ดินเหนียว ทรายและอื่น ๆ ตกตะกอนทับถมมาเป็นชั้น ๆ ต่อมาเมื่อมีการเปลี่ยนแปลงทางด้าน ของแรงกดดันและอุณหภูมิในชั้นหิน ทำให้เกิดการแปรสภาพทางเคมีและฟิสิกส์ กลายเป็นสารประกอบไฮโดรคาร์บอนเป็นน้ำมันดิบแทรกตัวอยู่ในเนื้อของหินดินดาน หินทรายและหินปูนที่มีเนื้อพรุน แหล่งที่พบมาก คือ อำเภอฝาง จังหวัดเชียงใหม่และในอ่าวไทย
ถ่านหิน > ก๊าซธรรมชาติ

เกิดเช่นเดียวกับน้ำมันและถ่านหินเป็นสารประกอบไฮโดรคาร์บอนที่อยู่ในสถานะของก๊าซส่วนใหญ่ประกอบไปด้วยแก๊สมีเทนก๊าซนี้นอกจากจะได้จาก แหล่งธรรมชาติแล้วยังได้จากการกลั่นน้ำมันและอาจกลั่นหรือสกัดจากขยะหรือ โรงกำจัดของเสียต่าง ๆ แต่ได้ปริมาณน้อย สามารถนำมาใช้เป็นพลังงานแทนน้ำมันดิบได้ การใช้ก๊าซธรรมชาติเป็นเชื้อเพลิงหุงต้ม ประกอบอาหารหรือให้ความอบอุ่นหรืออื่น ๆ ต้องใช้ความระมัดระวังถ้าเกิดการรั่วอาจติดไฟและระเบิดได้ง่าย การเจาะหาแหล่งน้ำมันในอ่าวไทยปรากฏพบก๊าซธรรมชาติเป็นจำนวนมาก และสามารถนำมาใช้ได้ตั้งแต่เดือนกันยายน พ.ศ. 2524 ถึงปัจจุบัน ก๊าซธรรมชาติเมื่อถูกอัดด้วยความดันสูงและส่งผ่านท่อจากบ่อน้ำมัน หรือถูกทำให้เป็นของเหลวและเก็บเป็น LPG (Liguefied Petroleum Gas) จัดเป็นก๊าซธรรมชาติซึ่งได้จากการกลั่นแล้วบรรจุในภาชนะในสภาพ ที่เป็นของเหลวภายใต้ความดันสูง มีองค์ประกอบที่สำคัญคือโพรเพนและบิวเทน ซึ่งมีชื่อเรียกทางการค้าหลายชื่อ เช่น แก๊สปิโตรเลียมเหลว ก๊าซหุงต้ม ก๊าซเหลว เป็นต้น ใช้ในครัวเรือนและวงการอุตสาหกรรมมาก ปกติ LPG เป็นก๊าซที่ไม่มีกลิ่น ฉะนั้นเพื่อความปลอดภัย จึงเติมกลิ่นลงไปเพื่อเตือนให้ทราบในกรณีที่ก๊าซรั่ว สารที่เติมลงไป คือ Ethyl mercaptan, Thiophane sulphide เป็นต้น โดยเติม 680 กรัมต่อ 1,000 แกลลอนของ LPG
ถ่านหิน > แร่นิวเคลียร์

หมายถึง แร่ที่มีการแตกตัวของนิวเคลียสของธาตุซึ่งไม่เสถียร เนื่องจากมีพลังงานส่วนเกินอยู่ภายในนิวเคลียสมากจึงต้องถ่ายเทพลังงานส่วนเกินนี้ ออกมาเพื่อให้กลายเป็นอะตอมของธาตุที่เสถียร แร่นิวเคลียร์มี 2 ชนิดคือแร่กัมมันตภาพรังสี เป็นแร่ที่มีสมบัติในการปล่อยรังสีออกจากตัวเองอย่างต่อเนื่องตลอดเวลา ซึ่งไม่สามารถมองเห็นได้เนื่องจากกัมมันตภาพรังสีที่ปล่อยออกมาเป็นคลื่นสั้น ได้แก่ ยูเรเนียม ทอเรียม ส่วนอีกชนิดหนึ่งเป็นแร่ที่ไม่ส่งกัมมันตภาพรังสีออกมาใช้ประโยชน์ ในการควบคุมการแตกตัวของนิวเคลียสของแร่กัมมันตภาพรังสี ได้แก่ เมอริลและโคลัมเนียม
ถ่านหิน > ดูเพิ่ม

แร่เชื้อเพลิง
ผีหลังกลวง

ผีหลังกลวง เป็นผีตามความเชื่อของชาวไทยภาคใต้ เชื่อว่ามีรูปร่างหน้าตาเหมือนคนทั่วไป แต่ที่หลังมีลักษณะกลวงโบ๋ อาศัยอยู่เป็นฝูง ๆ  มักปรากฏเข้ามาพูดคุยหรือขอพักค้างแรมด้วยกับคนที่เข้ามาในป่า
มีนิทานเล่าว่า มีผู้ชายคนหนึ่งได้เข้าไปพักค้างแรมในป่า และเจอกับผีหลังกลวงมาขอปลา วิธีการไล่คือ เอาก้อนเส้า (หินที่ใช้ก่อกองไฟ) ใส่เข้าไปในหลังที่กลวง
ส่วนคติชนมอแกลนก็มีผีลักษณะเดียวกันเรียกว่า ผีหลังโหวง หรือ ผีหลังโหว่ เล่ากันว่า มีหญิงคนหนึ่งตะโกนเรียกผู้คนในบ้านมอแกลน เมื่อเจ้าของบ้านเชิญขึ้นบ้าน หญิงคนนั้นก็ตอบกลับไปว่าขึ้นบ้านไม่ได้เพราะหลังฉันโหว่ เจ้าของบ้านจะตอบกลับไปว่าไม่ต้องมาบ้านนี้แล้วนะ เดี๋ยวจะทำบุญไปให้
เดอะเจ็ทบอยแบงเกอร์สฟรอมเอ็กไซล์ไทรบ์

| เดอะเจ็ทบอยแบงเกอร์ส |
| --- | --- |
ที่เกิด: ญี่ปุ่น
แนวเพลง:  เจป็อป  แดนซ์ป็อป  ป็อป 
ช่วงปี: ค.ศ.2022-ปัจจุบัน
ค่ายเพลง: แอลดีเอช โซนี่มิวสิคเรดคอร์ดส

สมาชิก: ยูฮิ อุฮาระ แอรอน โคตะ อิชิคาวะ โช ทานากะ ทาคุมิ คุวาฮาระ ฮินาตะ ซาโต้ ทากิ โคจิมะ โนสุเกะ ชิเกะโทระ ซาโต้ อาโอย นากามุระ

เว็บไซต์: THE JET BOY BANGERZ
เดอะเจ็ทบอยแบงเกอร์ส ฟรอม เอ็กไซล์ไทรบ์ (ญี่ปุ่น: ザ・ジェット ボーイ バンガーズ フロム エグザイル トライブ,อังกฤษ: THE JET BOY BANGERZ from EXILE TRIBE หรือรู้จักในชื่อ เดอะเจ็ทบอยแบงเกอร์ซ (THE JET BOY BANGERZ)) เป็นวงบอยแบนด์ร้องและเต้นสัญชาติญี่ปุ่น มีสมาชิก 10 คน  ของค่ายเพลงโซนี่มิวสิคเรดคอร์ดส ก่อตั้งวงขึ้นจากการออดิชั่นใน "ไอคอนแซด ~ดรีมส์ฟอร์ชิลเดรน~" (iCON Z ~Dreams For Children~) บทที่ 2 ซึ่งมีสมาชิกมาจากวงดีพสควาด, ผู้เข้าแข่งขันรอบชิงชนะเลิศไอคอนแซด ~ดรีมส์ฟอร์ชิลเดรน~บทที่ 1 และนักเต้นมืออาชีพจากดีลีก (D.LEAGUE) และได้เป็นส่วนหนึ่งของวงเอ็กไซล์ไทรบ์ ภายใต้สังกัดแอลดีเอช พวกเขาเปิดตัวด้วยซิงเกิ้ลแรก "Jettin"  เมื่อวันที่ 23 สิงหาคม 2023
สมาชิก

| ชื่อในวงการ | ชื่อจริง> ไทย | ชื่อจริง> อังกฤษ | ชื่อจริง> ญี่ปุ่น | วันเกิด | ตำแหน่ง | หมายเหตุ |
| --- | --- | --- | --- | --- | --- | --- |
| ยูฮิ อุฮาระ (Yuhi Uhara) | ยูฮิ อุฮาระ | Yuhi Uhara | 宇原雄飛 |  (2001-03-16) 16 มีนาคม ค.ศ. 2001 (23 ปี) | โวคอล,เพอร์ฟอร์เมอร์ | สมาชิกวงดีพสควาด |
| แอรอน (AERON) | แอรอน มาร์ก | Aeron Mark | マーク・エイロン |  (1999-07-14) 14 กรกฎาคม ค.ศ. 1999 (25 ปี) | โวคอล,เพอร์ฟอร์เมอร์ |  |
| โคตะ อิชิคาวะ (Kota Ishikawa) | โคตะ อิชิคาวะ | Kota Ishikawa | 石川晃多 |  (2001-05-31) 31 พฤษภาคม ค.ศ. 2001 (23 ปี) | โวคอล,เพอร์ฟอร์เมอร์ |  |
| โช ทานากะ (Show Tanaka) | โช ทานากะ | Show Tanaka | 田中彰 |  (1996-07-25) 25 กรกฎาคม ค.ศ. 1996 (28 ปี) | หัวหน้าวง, แร็ป, เพอร์ฟอร์เมอร์ | สมาชิกทีม CyberAgent Legit ในการแข่งขัน D.LEAGUE |
| ทาคุมิ คุวาฮาระ (Takumi Kuwahara) | ทาคุมิ คุวาฮาระ | Takumi Kuwahara | 桑原巧光 |  (2000-05-19) 19 พฤษภาคม ค.ศ. 2000 (24 ปี) | แร็ป, เพอร์ฟอร์เมอร์ | สมาชิกทีม CyberAgent Legit ในการแข่งขัน D.LEAGUE |
| ฮินาตะ ซาโต้ (Hinata Sato) | ฮินาตะ ซาโต้ | Hinata Sato | 佐藤陽 |  (2005-03-10) 10 มีนาคม ค.ศ. 2005 (19 ปี) | แร็ป, เพอร์ฟอร์เมอร์ | สมาชิกทีม SEGA SUMMY LUX ในการแข่งขัน D.LEAGUE |
| ทากิ โคจิมะ (Taki Kojima) | ทากิ โคจิมะ | Taki Kojima | 古嶋滝 |  (2004-01-20) 20 มกราคม ค.ศ. 2004 (21 ปี) | แร็ป, เพอร์ฟอร์เมอร์ | สมาชิกทีม SEGA SUMMY LUX ในการแข่งขัน D.LEAGUE |
| โนสุเกะ (NOSUKE) | โคโนะสุเกะ อิโต้ | Kounosuke Ito | 伊東弘之助 |  (2000-02-14) 14 กุมภาพันธ์ ค.ศ. 2000 (24 ปี) | แร็ป, เพอร์ฟอร์เมอร์ | สมาชิกทีม SEGA SUMMY LUX ในการแข่งขัน D.LEAGUE |
| ชิเกะโทระ ซาโต้ (Shigetora Sato) | ชิเกะโทระ ซาโต้ | Shigetora Sato | 佐藤蒼虎 |  (2005-06-22) 22 มิถุนายน ค.ศ. 2005 (19 ปี) | แร็ป, เพอร์ฟอร์เมอร์ | สมาชิกทีม SEPTENI RAPTURES ในการแข่งขัน D.LEAGUE |
| อาโอย นากามุระ (Aoi Nakamura) | อาโอย นากามุระ | Aoi Nakamura | 中村碧 |  (2005-09-22) 22 กันยายน ค.ศ. 2005 (19 ปี) | แร็ป, เพอร์ฟอร์เมอร์ | สมาชิกทีม SEPTENI RAPTURES ในการแข่งขัน D.LEAGUE |
ผลงาน > ซิงเกิล

| ลำดับ | วันวางจำหน่าย | ชื่อ |
| --- | --- | --- |
| 1 | 23 สิงหาคม 2023 | Jettin' |
ผลงาน > ซิงเกิลดิจิทัล

| วันวางจำหน่าย | ชื่อ |
| --- | --- |
28 ธันวาคม 2022: RAGING BULL
ผลงาน > อัลบั้ม

| ลำดับ | วันวางจำหน่าย | ชื่อ | อันดับสูงสุด |
| --- | --- | --- | --- |
| 1 | 19 กุมภาพันธ์ 2025 | JET BOY |  |
ผลงาน > อีพี

| ลำดับ | วันวางจำหน่าย | ชื่อ |
| --- | --- | --- |
| 1 | 31 มกราคม 2024 | PHOTOGENIC |
| 2 | 24 กรกฎาคม 2024 | What Time Is It? |
| 3 | 20 พฤศจิกายน 2024 | UNBREAKABLE |
ผลงาน > การทำงานร่วมกัน

| วันวางจำหน่าย | ชื่อ | ทำงานร่วมกับ | อัลบัม/ซิงเกิล |
| --- | --- | --- | --- |
| 7 สิงหาคม 2024 | Goodest Baddest  (เดอะแรมเพจ vs เดอะเจ็ทบอยแบงเกอร์ซ) | รวมศิลปิน | BATTLE OF TOKYO Jr.EXILE vs NEO EXILE |
| 7 สิงหาคม 2024 | 24WORLD | รวมศิลปิน | BATTLE OF TOKYO Jr.EXILE vs NEO EXILE |
การแสดงสด > ฐานะวงเข้าร่วม

| ปี | ช่วงเวลา | ชื่อ | ศิลปิน |
| --- | --- | --- | --- |
| 2023 | 30-31 ธันวาคม | LDH LIVE-EXPO 2023  | แอลดีเอช |
| 2024 | 10 สิงหาคม-1 กันยายน | BATTLE OF TOKYO 〜Jr.EXILE vs NEO EXILE〜  | เดอะแรมเพจ, แฟนแทสติกส์, บาลิสติกบอยซ์, ไซคิกฟีเวอร์, ลิลลีก, คิดฟีโนมีนอน, เดอะเจ็ทบอยแบงเกอร์ซ และวูลฟ์ฮาวล์ฮาร์โมนีฟรอมเอ็กไซล์ไทรบ์  |
| 2024 | 23 กันยายน | NEO EXILE SPECIAL LIVE 2024 | ลิลลีก, คิดฟีโนมีนอน, เดอะเจ็ทบอยแบงเกอร์ซ และวูลฟ์ฮาวล์ฮาร์โมนี ฟรอมเอ็กไซล์ไทรบ์ |
| 2024 | 26-27 ตุลาคม | LDH LIVE-EXPO 2024 -EXILE TRIBE BEST HITS-  | เอ็กไซล์ไทรบ์ |
การแสดงสด > ฐานะวงสนับสนุน

| ปี | ช่วงเวลา | ชื่อ | ศิลปิน |
| --- | --- | --- | --- |
| 2023 | 9 ธันวาคม | EXILE LIVE 2023 in TAIPEI | เอ็กไซล์ |
| 2024 | 7 มีนาคม-12 พฤษภาคม | EXILE THE SECOND LIVE TOUR 2024 "THE FAR EAST COWBOYZ"  | เอ็กไซล์เดอะเซ็กคันด์ |
2024:
ผลงานการแสดง > มิวสิกวิดีโอ

| ปี | ขื่อเพลง | ศิลปิน |
| --- | --- | --- |
| 2023 | "Higher" | ลิลลีก |
แหล่งข้อมูลอื่น

THE JET BOY BANGERZ - โซนี่มิวสิคเรดคอร์ดส เว็บไซต์อย่างเป็นทางการ
THE JET BOY BANGERZ OFFICIAL FANCLUB - เว็บไซต์แฟนคลับอย่างเป็นทางการ
THE JET BOY BANGERZ from EXILE TRIBE - แอลดีเอชเจแปน
THE JET BOY BANGERZ - EXILE TRIBE mobile
THE JET BOY BANGERZ ที่เอกซ์ (ทวิตเตอร์)
THE JET BOY BANGERZ ที่อินสตาแกรม
THE JET BOY BANGERZ ที่ยูทูบ
THE JET BOY BANGERZ ที่ติ๊กต็อก
| ด ค กเอ็กไซล์ไทรบ์ |
| --- | --- |
กลุ่ม:  เอ็กไซล์  เอ็กไซล์เดอะเซ็กคันด์  ซังไดเมะเจโซลบราเธอร์ส  เจเนอเรชันส์ฟรอมเอ็กไซล์ไทรบ์  เกคิดันเอ็กไซล์  เดอะแรมเพจฟรอมเอ็กไซล์ไทรบ์  แฟนแทสติกส์ฟรอมเอ็กไซล์ไทรบ์  บัลลิสติกบอยซ์ฟรอมเอ็กไซล์ไทรบ์  ไซคิกฟีเวอร์ฟรอมเอ็กไซล์ไทรบ์  ลิลลีกฟรอมเอ็กไซล์ไทรบ์  คิดฟีโนมีนอนฟรอมเอ็กไซล์ไทรบ์  เดอะเจ็ทบอยแบงเกอร์ซฟรอมเอ็กไซล์ไทรบ์  วูฟฮาวล์ฮาร์โมนีฟรอมเอ็กไซล์ไทรบ์  ซามูไรซ์ฟรอมเอ็กไซล์ไทรบ์ 
ซิงเกิล:  1.ทเวนตีโฟร์กะรัตไทรบ์ออฟโกลด์  2.เบิร์นนิ่งอัพ  3.เดอะรีโวลูชั่น  4.ไฮเยอร์กราวนด์ 
อัลบั้ม:  เอ็กไซล์ไทรบ์รีโวลูชั่น  HiGH&LOW ORIGINAL BEST ALBUM  BATTLE OF TOKYO 〜ENTER THE Jr.EXILE〜  BATTLE OF TOKYO TIME 4 Jr.EXILE  HiGH&LOW THE WORST BEST ALBUM 
หัวข้อที่เกี่ยวข้อง:  แอลดีเอช
จักรวรรดิกาสนาวิยะห์

กาสนาวิยะห์ (เปอร์เซีย: غزنویان, อังกฤษ: Ghaznavids) เป็นราชวงศ์อิสลาม และเปอร์เชียของชนเตอร์กิกมามลุค ผู้รุ่งเรืองระหว่าง ค.ศ. 975 จนถึง ค.ศ. 1187 และปกครองส่วนใหญ่ของเปอร์เชีย, ทรานสอ็อกซาเนียและทางตอนเหนือของอนุทวีปอินเดีย จักรวรรดิกาสนาวิยะห์มีศูนย์กลางอยู่ที่กาสนีที่ตั้งอยู่ในอัฟกานิสถานปัจจุบัน การที่มีอิทธิพลทั้งทางการเมืองและวัฒนธรรมจากอาณาจักรก่อนหน้านั้น - จักรวรรดิซามานิยะห์ - กาสนาวิยะห์เตอร์กิกจึงกลายมาเป็นเปอร์เชีย
ราชวงศ์ก่อตั้งโดยเซบุค ทิจิน (en:Sebük Tigin) หลังจากที่ได้รับดินแดนที่มีศูนย์กลางที่กาสนีจากพ่อตาอัลฟ์ ทิจิน (en:Alp-Tegin) ผู้ที่แยกตัวมาจากสุลต่านของราชวงศ์ซามานิยะห์  พระราชโอรสของพระองค์มาห์มุดแห่งกาสนี (Mahmud of Ghazni) ขยายดินแดนของจักรวรรดิที่ครอบคลุมตั้งแต่แม่น้ำอ็อกซัสไปจนถึงหุบเขาสินธุ และ มหาสมุทรอินเดีย ทางด้านตะวันตกไปจนจรดราวี และฮามาดาน เมื่อมาถึงรัชสมัยของมาซุดที่ 1 แห่งกาสนี (Mas'ud I of Ghazni) กาสนาวิยะห์ก็สูญเสียดินแดนไปเป็นอันมาก ทางด้านตะวันตกเสียให้แก่เซลจุค ที่ทำให้ลำบากต่อการครอบครองอัฟกานิสถาน, บาโลคิสถาน และ ปัญจาบ ในปี ค.ศ. 1151 สุลต่านบาห์รัมชาห์ก็เสียกาสนีแก่ อลาอุดดิน ฮุสเซนแห่งจักรวรรดิกอร์จนต้องย้ายเมืองหลวงไปอยู่ที่ลาฮอร์จนกระทั่งจักรวรรดิถูกยึดโดยจักรวรรดิกอร์ในปี ค.ศ. 1186.
ดูเพิ่ม

จักรวรรดิเปอร์เชีย
ประวัติศาสตร์อิหร่าน
เมงูมิ คูริฮาระ

เมงูมิ คูริฮาระ (ญี่ปุ่น: 栗原恵; อังกฤษ: Megumi Kurihara; 31 กรกฎาคม ค.ศ. 1984 – ) เป็นนักกีฬาวอลเลย์บอลหญิงชาวญี่ปุ่น ผู้ทำหน้าที่ให้แก่สังกัดโอกายามะซีกัลส์ นอกจากนี้ เธอยังทำหน้าที่ร่วมกับวอลเลย์บอลหญิงทีมชาติญี่ปุ่นในการแข่งขันโอลิมปิกฤดูร้อน 2004 และ 2008 ทั้งนี้ เธอมีชื่อเล่นคือ "ปรินเซสเม็ก" (プリンセス・メグ)
ทั้งนี้ เธอเคยเข้าแข่งขันในระดับอาชีพร่วมกับฮารูกะ มิยาชิตะ ให้แก่สังกัดสโมสรโอกายามะซีกัลส์
ประวัติ

เมงูมิ คูริฮาระ เริ่มเล่นวอลเลย์บอลตั้งแต่เป็นนักเรียนระดับชั้นเกรดสี่ เธอรู้สึกว่าการเล่นวอลเลย์บอลดีขึ้นเมื่อครั้งที่อยู่โรงเรียนมัธยมต้นโอตสึ ที่ฮิเมจิ จังหวัดเฮียวโงะ และในเดือนมิถุนายน ค.ศ. 1998 เมื่อเธอเป็นนักเรียนระดับชั้นเกรดแปด เธอก็ได้ย้ายที่เรียนใหม่ โดยเข้าศึกษาต่อที่โรงเรียนมัธยมปลายยุวสตรีมิตาจิริ (ปัจจุบันเปลี่ยนชื่อเป็นโรงเรียนมัธยมปลายเซเอ) ที่โฮฟุ จังหวัดยามางูจิ และได้สามประสบการณ์ในการแข่งขันวอลเลย์บอลระดับมัธยมปลาย ซึ่งได้แก่ รายการอินเตอร์-ไฮสคูล, มหกรรมกีฬาแห่งชาติญี่ปุ่น และการแข่งขันวอลเลย์บอลในฤดูใบไม้ผลิ จากนั้น เธอได้รับเลือกให้เป็นหนึ่งในนักกีฬาวอลเลย์บอลหญิงทีมชาติญี่ปุ่นเมื่อเป็นนักเรียนชั้นที่ปีสามของโรงเรียนมัธยมปลาย
ในปี ค.ศ. 2003 เธอได้เข้าร่วมทีมเอ็นอีซี เรดร็อกเก็ตส์ ในการแข่งขันวี.ลีก (วี.พรีเมียร์ลีก) เธอชนะรางวัลอินทรีสาวซึ่งเป็นธงอินทรีดำในเดือนพฤษภาคมของปีดังกล่าว ในการแข่งขันวอลเลย์บอลเวิลด์คัพเมื่อเดือนพฤศจิกายน ค.ศ. 2003 เธอซึ่งอยู่ในวัย 19 ปีได้เป็นจุดดึงดูดความสนใจร่วมกับคานะ โอยามะ ปีถัดมา เธอได้เข้าร่วมการแข่งขันโอลิมปิกฤดูร้อน 2004 และทีมของเธอประสบความสำเร็จโดยได้อันดับห้าจากการแข่งขันครั้งดังกล่าว
เดือนตุลาคม ค.ศ. 2004 เธอถูกไล่ออกจากทีมเอ็นอีซี เรดร็อกเก็ตส์ โดยเหตุผลที่เธอได้รับคือ "รูปแบบของเธอไม่เข้ากันกับรูปแบบของทีมเอ็นอีซี" โดยมีข่าวลือว่าจะมีการโอนย้ายเธอสู่การแข่งขันลีกวอลเลย์บอลอิตาลี แต่แล้วเธอก็ได้เข้าร่วมทีมไพโอเนียร์เรดวิงส์ในเดือนพฤศจิกายน ค.ศ. 2004
เมงูมิ คูริฮาระ ไม่สามารถเข้าร่วมการแข่งขันวี.ลีก ของฤดูกาล 2004–05 เนื่องด้วยกฎของการประชุมที่ว่า "ผู้เล่นที่เซ็นสัญญากับสโมสรหลังจากเริ่มฤดูกาลแข่งขันไปแล้ว ไม่สามารถร่วมการแข่งในลีกช่วงดังกล่าวได้" ครั้นเมื่อมีการแข่งขันชิงธงครั้งหนึ่งได้จัดขึ้นเป็นธงอินทรีดำ ซึ่งมีขึ้นในเดือนพฤษภาคม ค.ศ. 2005 เธอได้เป็นผู้มีส่วนช่วยให้ทีมสามารถคว้าแชมป์การแข่ง ภายหลังจากการประชุม เธอได้ออกจากทีมไปในช่วงระยะเวลาหนึ่ง เนื่องด้วยความขัดแย้งที่มีต่ออารี เซริงเงอร์ ซึ่งดำรงตำแหน่งผู้อำนวยการ แต่แล้วเธอก็ได้กลับมาทำหน้าที่ต่อในช่วงกลางเดือนสิงหาคม และสำหรับฤดูกาล 2005–06 เธอได้มีส่วนร่วมนับตั้งแต่นัดเปิดเกม นับว่าเธอเป็นผู้มีส่วนช่วยในการพาทีมไพโอเนียร์เรดวิงส์เข้าครองแชมป์การแข่งขันในช่วงสองฤดูกาลแรกเป็นอย่างมาก รวมถึงเธอยังได้รับรางวัลนักกีฬายอดเยี่ยมสาขาช่วยเหลือยอดเยี่ยม, เสิร์ฟยอดเยี่ยม และหนึ่งใน 6 นักกีฬายอดเยี่ยม
ในปี ค.ศ. 2006 เธอได้รับเลือกในการทำหน้าที่ร่วมกับวอลเลย์บอลหญิงทีมชาติญี่ปุ่น แต่เธอได้รับบาดเจ็บระหว่างการฝึกซ้อมที่ค่ายและได้รับการส่งตัวไปฟื้นฟูสมรรถภาพในช่วงระยะเวลาประมาณครึ่งปี
ในเดือนมิถุนายน ค.ศ. 2011 เธอได้ออกไปจากทีมไพโอเนียร์เรดวิงส์
เมื่อวันที่ 11 กรกฎาคม ค.ศ. 2012 ทางสโมสรวอลเลย์บอลโอกายามะซีกัลส์ ได้ประกาศว่าเมงูมิ คูริฮาระ จะย้ายจากสังกัดสโมสรไดนาโมคาซัน เพื่อร่วมทีมของตนในฤดูกาลถัดไป
สังกัดสโมสร

โรงเรียนมัธยมปลายยุวสตรีมิตาจิริ (ค.ศ. 2000–2003)
เอ็นอีซี เรดร็อกเก็ตส์ (ค.ศ. 2003–2004)
ไพโอเนียร์เรดวิงส์ (ค.ศ. 2004–2011)
ไดนาโมคาซัน (ค.ศ. 2011–2012)
โอกายามะซีกัลส์ (ค.ศ. 2012–2014)
ฮิตะชิรีวาเล (ค.ศ. 2014–ปัจจุบัน)
รางวัลที่ได้รับ > บุคคล

ค.ศ. 2006 - ผู้เล่นทรงคุณค่า, เสิร์ฟยอดเยี่ยม, หนึ่งใน 6 นักกีฬายอดเยี่ยม วี.ลีก ครั้งที่ 12
ค.ศ. 2007 - เสิร์ฟยอดเยี่ยม (สถิติใหม่) วี.พรีเมียร์ลีก ฤดูกาล 2006-07
ค.ศ. 2008 - "เสิร์ฟยอดเยี่ยม" วอลเลย์บอลเวิลด์กรังด์ปรีซ์ 2008
ค.ศ. 2008 - "ทำคะแนนยอดเยี่ยม" วอลเลย์บอลเวิลด์กรังด์ปรีซ์ 2008
ค.ศ. 2009 - เสิร์ฟยอดเยี่ยม วี.พรีเมียร์ลีก ฤดูกาล 2008-09
รางวัลที่ได้รับ > สโมสร

ค.ศ. 2006 - วี.ลีก ครั้งที่ 12 -  ชนะเลิศ, ร่วมกับไพโอเนียร์เรดวิงส์
ค.ศ. 2008 - ชิงถ้วยพระราชทานสมเด็จพระจักรพรรดินี -  รองชนะเลิศ, ร่วมกับไพโอเนียร์เรดวิงส์
รางวัลที่ได้รับ > ทีมชาติ

ค.ศ. 2003: อันดับ 5 ในการแข่งขันเวิลด์คัพ ที่ประเทศญี่ปุ่น
ค.ศ. 2004: อันดับ 5 ในการแข่งขันกีฬาโอลิมปิก ที่กรุงเอเธนส์
ค.ศ. 2007: อันดับ 7 ในการแข่งขันเวิลด์คัพ ที่ประเทศญี่ปุ่น
ค.ศ. 2008: อันดับ 5 ในการแข่งขันกีฬาโอลิมปิก ที่กรุงปักกิ่ง
ค.ศ. 2010: เหรียญทองแดง ในการแข่งขันชิงแชมป์โลก
แหล่งข้อมูลอื่น

プロフィール - LDH
FIVB biography
เลเซอร์

เลเซอร์สีแดง (635 นาโนเมตร), สีเขียว (532 นาโนเมตร) และสีม่วง-น้ำเงิน (445 นาโนเมตร)
เลเซอร์ (อังกฤษ: laser ย่อมาจากคำว่า light amplification by stimulated emission of radiation) ในทางฟิสิกส์ คือ อุปกรณ์ที่ให้กำเนิดลำแสง ที่มีลักษณะเฉพาะ ซึ่งเป็นเทคโนโลยีที่รวมกันระหว่างกลศาสตร์ควอนตัมกับอุณหพลศาสตร์ ซึ่งพลังงานแสงเลเซอร์ สามารถมีคุณสมบัติได้หลากหลาย ขึ้นอยู่กับจุดประสงค์ในการออกแบบ เลเซอร์ส่วนมากจะเป็นลำแสงที่มีขนาดเล็ก มีการเบี่ยงเบนน้อย (low-divergence beam) และสามารถระบุความยาวคลื่นได้ง่าย โดยดูจากสีของเลเซอร์ ถ้าอยู่ในสเป็กตรัมที่สามารถมองเห็นได้ด้วยตาเปล่า (visible spectrum) 
ซึ่งเลเซอร์นี้อาจกล่าวได้ว่า เป็นการรวมพลังงานแสงที่ส่งออกมาจากหลายความยาวคลื่นเข้าด้วยกัน
เลเซอร์ จะหมายรวมไปถึงการให้พลังงานผ่านทางสื่อนำแสง ซึ่งสื่อนำแสงอาจเป็นได้ทั้งของแข็ง ของเหลว ก๊าซ หรืออิเล็กตรอนอิสระที่มีคุณสมบัติสามารถนำแสงได้ ในรูปแบบที่ง่ายที่สุด ออบติคัลคาวิตี (Optical cavity) จะประกอบไปด้วยกระจก 2 อัน ที่จะจัดเรียงแสงเข้าด้วยกันครั้งแล้วครั้งเล่า โดยที่แต่ละครั้งจะผ่านสื่อนำแสง
โดนหนึ่งในกระจกนั้น (Output coupler) จะส่งลำแสงออกมา
ลำแสงเลเซอร์ ที่ผ่านทางสื่อนำแสงจะมีความยาวคลื่นเฉพาะ และมีพลังงานเพิ่ม ซึ่งกระจกนี้จะพยายามทำให้แสงส่วนมาก สามารถผ่านทางสื่อนำแสงให้ได้ และออกมาเป็นลำแสงเลเซอร์ กระบวนการเหนี่ยวนำลำแสงเพื่อเพิ่มพลังงานนี้ จะใช้พลังงานไฟฟ้าหรือแแสงในหลายความยาวคลื่น ซึ่งในการทดลองแต่ละครั้ง ความยาวคลื่นของแสงในแต่ละความยาวคลื่น จะส่งผลโดยตรงต่อคุณสมบัติ รูปร่าง และความยาวคลื่นของลำแสงเลเซอร์ที่สร้างออกมา
การค้นคว้าวิจัยเกี่ยวกับเลเซอร์ เกิดขึ้นครั้งแรกเมื่อเดือนพฤษภาคม ปี 1960 โดย ทีโอดอร์ ไมแมน  (Theodore Maiman)  ที่สถาบันวิจัย ฮิวจ์  (Hughes Research Laboratories)  ทุกวันนี้เลเซอร์กลายเป็นอุตสาหกรรมที่ทำรายได้หลายพันล้านดอนล่าร์ ผลผลิตจากงานวิจัยเลเซอร์ และกลายเป็นอุปกรณ์ที่มีใช้กันอย่างแพร่หลาย มีให้เห็นอย่างเช่น แผ่นดีวีดี แผ่นซีดี เครื่องเล่นดีวีดี เครื่องอ่านบาร์โค้ด อุปกรณ์ตัดโลหะด้วยเลเซอร์ ฯลฯ จะเห็นได้ว่าเลเซอร์มีการใช้กันอย่างกว้างขวาง ไม่ว่าจะเป็นด้านวิทยาศาสตร์ ด้านอุตสาหกรรม ด้านการแพทย์ หรือแม้กระทั่งด้านการทหาร ก็เพราะว่าเลเซอร์สามารถควบคุมความยาวคลื่นตามที่ต้องการได้
คุณสมบัติของเลเซอร์

1. มีทิศทางเดียวที่แน่นอน (Directionality)
ลำแสงเลเซอร์จะขนานกันไปตลอดระยะทางไกลๆไม่มีการบานปลายออก ดังนั้นความเข้มของแสงเลเซอร์จะลดลงน้อยมากในระยะทางไกลๆ
2. เป็นแสงเอกรงค์ (Monochromaticity)
แสงเลเซอร์มีความยาวคลื่นเพียงค่าเดียว แหล่งกำเนิดแสงที่เราพบเห็นในชีวิตประจำวัน เช่น หลอดไฟฟ้า และ ดวงอาทิตย์จะเป็นแสงสีขาว ถ้าให้แสงสีขาวนี้ผ่านปริซึม จะเห็นแถบสีต่างๆเรียงกันอย่างต่อเนื่องจากสีม่วงถึงสีแดง เรียกว่า แถบสเปกตรัมของแสงเลเซอร์ เช่น เลเซอร์ฮีเลียม- นีออน เมื่อให้แสงสีแดงของเลเซอร์ฮีเลียม-นีออนผ่านปริซึม จะไม่มีการแยกเป็นหลายเส้นแต่ยังคงมีเพียง 1 เส้นที่มีความยาวคลื่น 632.8 นาโนเมตร
3. มีความเจิดจ้า (Brightness)
แสงเลเซอร์มีลักษณะโดดเด่นไม่ซ้ำแหล่งกำเนิดแสงชนิดอื่นในเชิงความเข้มสูง และเมื่อลำแสงตกกระทบวัตถุ ก็เกิดความระยิบระยับของลำแสงขึ้น (Laser Speackle) โดยเฉพาะเมื่อวัตถุนั้นมีความหยาบหรือแม้แต่ในบรรยากาศที่มีฝุ่นละอองหรือควันซึ่งเป็นอนุภาคแขวนลอยอยุ่อย่างrandom ทั้งนี้เนื่องจากแสงเลเซอร์เกิดการสะท้อนแบบไม่มีทิศทางกับอนุภาค หรือผิวของวัตถุ และเกิดการแทรกสอดของลำแสง ทำให้เกิดความระยิบระยับขึ้นจึงเป็นมิติของการมองเห็นโดยใช้ Laser displays แสงเลเซอร์กำลังต่ำๆ เช่น เลเซอรืฮีเลียม-นีออน ขนาด 1 mW ก็มีความเข้มสูงกว่าแสงพระอาทิตย์ ฉะนั้นถ้าฉายเข้าตามนุษย์โดยตรงแล้ว จะเป็นอันตรายต่อนัยน์ตาถึงตาบอดได้
4. มีความเป็นอาพันธ์ (coherence)
หลอดไฟฟ้าที่เปล่งแสงประกอบด้วยอะตอมที่เล็กจำนวนมาก โดยแต่ละอะตอมจะทำหน้าที่เป็นต้นกำเนิดแสง ดังนั้นแต่ละอะตอมก็ปล่อยแสงออกมาอย่างอิสระซึ่งกันและกัน แสงที่ถูกปล่อยออกมาจากหลอดไฟจึงมีเฟส และความยาวคลื่นต่างๆกัน ยิ่งกว่านั้นแต่ละคลื่นที่ถูกปล่อยออกมามีทิศทางไม่แน่นอน หรือเป็น random แสงจากแหล่งต้นกำเนิดแสงธรรมดาโดยทั่วไปจะเรียกว่า แสงอนาพันธ์ (incoherence light) ต้นกำเนิดของแสงเลเซอร์นอกจากจะให้แสงสีเดียวทุกๆ คลื่นของแสงเลเซอร์จะมีเฟสเดียวกันหมด ดังนั้นแสงเลเซอร์จึงเรียกว่า แสงอาพันธ์ (coherence light)